A Bizottság 2374/98/EK rendelete

(1998. november 3.)

új takarmány-adalékanyagok engedélyezéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/19/EK bizottsági irányelvvel [1] módosított, a takarmány-adalékanyagokról szóló, 1970. november 23-i 70/524/EGK tanácsi irányelvre [2] és különösen annak 9j. és 3. cikkére,

mivel a 70/524/EGK irányelv megállapítja, hogy a tudományos és műszaki ismeretek fejlődésével összhangban engedélyezhetők új adalékanyagok, illetve az adalékanyagok új felhasználási módjai;

mivel a legutóbb a 97/40/EK irányelvvel [3] módosított 93/113/EK tanácsi irányelv [4] a 70/524/EGK irányelvtől eltérve felhatalmazta a tagállamokat arra, hogy átmenetileg engedélyezzék egyes enzimek, mikroorganizmusok és azok készítményeinek takarmányozási célú felhasználását és forgalmazását;

mivel a tagállamok által a 93/113/EK irányelv 3. cikkének megfelelően benyújtott dokumentációk vizsgálata azt mutatja, hogy az enzimek és mikroorganizmusok csoportjaiba tartozó bizonyos anyagok átmenetileg engedélyezhetők;

mivel a Takarmányozástani Tudományos Bizottság kedvező véleményt alkotott ezeknek az anyagoknak az ártalmatlanságával kapcsolatban;

mivel az e rendeletben előírt intézkedések összhangban állnak a Takarmányok Állandó Bizottságának véleményével,

ELFOGADTA EZT A RENDELETET:

1. cikk

A rendelet mellékletében felsorolt, az "enzimek" csoportjába tartozó anyagok a 70/524/EGK irányelvnek megfelelően engedélyezhetők takarmány-adalékanyagként a mellékletben meghatározott feltételek szerint.

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ezt a rendeletet 1999. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 3-án.

a Bizottság részéről

Franz Fischler

a Bizottság tagja

[1] HL L 96., 1998.3.28., 39. o.

[2] HL L 270., 1970.12.14., 1. o.

[3] HL L 180., 1997.7.9., 21. o.

[4] HL L 334., 1993.12.31., 17. o.

--------------------------------------------------

MELLÉKLET

Sor- szám | Adalékanyag | Kémiai képlet, leírás | Állatfaj vagy kategória | Maximá- lis életkor | Aktivitásegység/kg komplett takarmány | Egyéb rendelkezések | Engedélyezési időszak |

Minimális tartalom | Maximális tartalom |

26. | Endo-1,3(4)-béta-glukanáz EK 3.2.1.6 | Trichoderma reesei (CBS 526.94) által termelt endo-1,3(4)-béta-glukanáz készítmény, amelynek minimális enzimaktivitása a következő: Szilárd alakban: 350000 BU/gFolyékony alakban: 50000 BU/g | Húscsirke | – | 23000 BU | – | 1.A takarmányadalék és a premix használati utasításában feltüntetendő a tárolási hőmérséklet, a tárolási határidő és a pelletálási stabilitás.2.Javasolt adag a komplett takarmány kilogrammjára számítva:23000–50000 BU.3.Nem keményítő poliszacharidokban (főleg glukánokban) gazdag, pl. több mint 20 % árpát vagy 30 % rozsot tartalmazó keveréktakarmányban való felhasználásra. | 1999.9.30. |

Malac | Négy hónap | 26000 BU | – | 1.A takarmányadalék és a premix használati utasításában feltüntetendő a tárolási hőmérséklet, a tárolási határidő és a pelletálási stabilitás.2.Javasolt adag a komplett takarmány kilogrammjára számítva:26000–35000 BU.3.Nem keményítő poliszacharidokban (főleg glukánokban) gazdag, pl. több mint 60 % árpát vagy búzát tartalmazó keveréktakarmányban való felhasználásra. | 1999.9.30. |

27. | Endo-1,4-béta-xilanáz EK 3.2.1.8 Endo-1,3(4)-béta-glukanáz EK 3.2.1.6 | Trichoderma reesei (CBS 529.94) által termelt endo-1,4-béta-xilanáz készítmény és Trichoderma reesei (CBS 526.94) által termelt endo-1,3(4)-béta-glukanáz készítmény, amelynek minimális enzimaktivitása a következő: Szilárd alakban:200000 BXU/g200000 BU/g1Folyékony alakban:30000 BXU/g30000 BU/g | Húscsirke | – | 2500 BXU 2500 BU | – | 1.A takarmányadalék és a premix használati utasításában feltüntetendő a tárolási hőmérséklet, a tárolási határidő és a pelletálási stabilitás.2.Javasolt adag a komplett takarmány kilogrammjára számítva:10000 BXU,10000 BU.3.Nem keményítő poliszacharidokban (főleg arabinoxilánokban és glukánokban) gazdag, pl. több mint 40 % búzát vagy 30 % rozsot tartalmazó keveréktakarmányban való felhasználásra. | 1999.9.30. |

28. | 3-fitáz EK 3.1.3.8 | Trichoderma reesei (CBS 528.94) által termelt 3-fitáz készítmény, amelynek minimális enzimaktivitása a következő: Szilárd alakban: 5000 PPU/gFolyékony alakban: 1000 PPU/g | Malac | Négy hónap | 250 PPU | – | 1.A takarmányadalék és a premix használati utasításában feltüntetendő a tárolási hőmérséklet, a tárolási határidő és a pelletálási stabilitás.2.Javasolt adag a komplett takarmány kilogrammjára számítva:500–750 PPU.3.Fitátokban gazdag, pl. több mint 50 % gabonát (kukoricát, árpát, búzát), tápiókát, olajos magvakat és hüvelyeseket tartalmazó keveréktakarmányban való felhasználásra. | 1999.9.30. |

Hízósertés | – | 500 PPU | – | 1.A takarmányadalék és a premix használati utasításában feltüntetendő a tárolási hőmérséklet, a tárolási határidő és a pelletálási stabilitás.2.Javasolt adag a komplett takarmány kilogrammjára számítva:500–750 PPU.3.Fitátokban gazdag, pl. több mint 50 % gabonát (kukoricát, árpát, búzát), tápiókát, olajos magvakat és hüvelyeseket tartalmazó keveréktakarmányban való felhasználásra. | 1999.9.30. |

--------------------------------------------------